Αλοϋσιούς Μπερτράν

Ο Αλοΰσιους Μπερτράν (γαλλικά : Aloysius Bertrand, ως Λουί Ζακ Ναπολέον Μπερτράν, 20 Απριλίου 1807 - 29 Απριλίου 1841) ήταν Γάλλος ρομαντικός ποιητής, θεατρικός συγγραφέας και δημοσιογράφος. Είναι διάσημος επειδή εισήγαγε την ποιητική πρόζα στην γαλλική λογοτεχνία και θεωρείται πρωτοπόρος του κινήματος του συμβολισμού. Το αριστούργημά του είναι η συλλογή ποιημάτων πρόζας Gaspard de la nuit (Ο Γκασπάρ της νύχτας), η οποία εκδόθηκε το 1842 - μετά τον θάνατό του. Τρία από τα ποιήματά του μελοποιήθηκαν στο πιάνο από τον Μωρίς Ραβέλ το 1908. 		

Γεννημένος στην πόλη Ceva στις 20 Απριλίου 1807, ο Λουί Ζακ Ναπολεόν Μπερτράν ήταν ο γιος του Ζορζ και της Λωρ (ή Λωρίν-Μαρί) Μπερτράν, γεννημένη ως Νταβικό. Ο Ζορζ Μπερτράν γεννήθηκε στις 22 Ιουλίου 1768 στο Σορσύ-Σαιν-Μαρτέν (ή Σωλιέ, σύμφωνα με άλλες πηγές) από μια οικογένεια στρατιωτικών. Όντας ο ίδιος υπολοχαγός, κατά την διάρκεια της παραμονής του στην επαρχία του Κούνεο παντρεύτηκε την δεύτερη σύζυγό του Λωρ Νταβικό (γεννημένη στις 2 Αυγούστου 1782) στις 3 Ιουνίου 1806 στην Ceva. Μετά την γέννηση του Λουί το 1807, ένας δεύτερος γιος, ο Ζαν Μπαλτάζαρ, γεννήθηκε στις 17 Ιουλίου 1808. 		

Στις 15 Μαρτίου 1812 ο Ζορζ ανέλαβε χρέη καπετάνιου στην πόλη Σπολέτο, της οποίας δήμαρχος ήταν τότε ο Πιερ-Λουί Ροέντερερ. Εκεί, στις 23 Δεκεμβρίου 1812, η αδερφή του ποιητή Ισαμπέλλα-Καρολίν (ή Ελίζαμπεθ) γεννήθηκε. Στις 3 Σεπτεμβρίου 1814 εργάστηκε στο Μον-ντε-Μαρσάν όπου έκανε την γνωριμία με τον Σαρλ Ζαν Χαρέλ, τότε νομαρχιακού υπαλλήλου στο διαμέρισμα της Λάντ. Παίρνοντας σύνταξη τον Αύγουστο του 1815, έφυγε από την Λαντ και μετακόμισε στην Ντιζόν όπου στις 19 Μαρτίου 1816 γεννήθηκε το τέταρτο παιδί του, ο Σαρλ Φρεντερίκ (ο οποίος αργότερα έγινε δημοσιογράφος). 		

Ενώ βρισκόταν στην Ντιζόν, ο Αλοΰσιους ανέπτυξε ένα ενδιαφέρον για την πρωτεύουσα της Βουργουνδίας. Οι προσφορές του στην τοπική εφημερίδα οδήγησαν στην αναγνώρισή του από τον Βίκτορ Ουγκώ και τον Σαιν-Μπεβ. Έζησε για λίγο καιρό στο Παρίσι. Επέστρεψε στην Ντιζόν και συνέχισε να γράφει στις τοπικές εφημερίδες. Το Γκασπάρ πουλήθηκε το 1836 αλλά δεν δημοσιεύτηκε μέχρι το 1842 παρά μετά το θάνατό του από φυματίωση. Το βιβλίο αυτό ανακαλύφθηκε ξανά από τον Σαρλ Μπωντλαίρ και τον Στεφάν Μαλλαρμέ. Σήμερα θεωρείται ως ένα κλασικό έργο της ποίησης και της λογοτεχνίας του φανταστικού. Ο ίδιος ο Μπερτράν θεωρείται ως καταραμένος ποιητής, όπως ο Πιερ Μπορέλ ή ο Αλίς ντε Σαμπριέ. Πέθανε στο Παρίσι. 		

Παραπομπές

Πηγές
 René Gibaudan, La Lyre mystérieuse : Gérard de Nerval, Aloysius Bertrand, Maurice de Guérin, Théophile Gautier, Marceline Desbordes-Valmore, éditions du Scorpion, 1965, p. 46.
 Henri Corbat, Hantise et imagination chez Aloysius Bertrand, José Corti, 1975, p. 22
 Cargill Sprietsma, Louis Bertrand dit Aloysius Bertrand, 1807-1841 : Une vie romantique, 1926, p. 3.
 Stuart Friebert and David Young (eds.) Models of the Universe: An Anthology of the Prose Poem. (1995)

 Εξωτερικοί σύνδεσμοι 
 Έργα του Αλοΰσιους Μπερτράν στο Project Gutenberg
 Έργα του Μπερτράν ή σχετικά με τον Μπερτράν στο Internet Archive
 Έργα του Αλοΰσιους Μπερτράν στο LibriVox (public domain audiobooks)  		

Κατηγορία:Γάλλοι ποιητές
Κατηγορία:Ρομαντικοί ποιητές